ΑΘΗΝΑ 24/2/2023

ΑΡ. ΠΡΩΤ.: 893

**ΔΕΛΤΙΟ ΤΥΠΟΥ**

Έληξε επιτέλους η «ομηρία» της ιστορικής ντουντούκας της ΠΟΕΔΗΝ, η οποία είχε κατασχεθεί από την αστυνομία έξω από το Υπουργείο Οικονομικών, όταν στις 16 Ιουλίου 2018 στο πλαίσιο συγκέντρωσης διαμαρτυρίας των υγειονομικών ο Πρόεδρος της ΠΟΕΔΗΝ, κύριος Μιχάλης Γιαννάκος, κατηγορήθηκε για φθορές στο κτήριο του Υπουργείου.

Χρειάστηκαν μερικά χρόνια, δύο δικαστικές αποφάσεις, η απαλλαγή του Προέδρου από τις κατηγορίες και πολύ γραφειοκρατία, προκειμένου να μπορέσει η ιστορική ντουντούκα της ΠΟΕΔΗΝ, που έχει πρωταγωνιστήσει σε δεκάδες διαδηλώσεις και διαμαρτυρίες στην διάρκεια των δύσκολων χρόνων που πέρασαν, να επιστρέψει στην βάση της, στα γραφεία της ομοσπονδίας, έτοιμη να πρωτοστατήσει για μία ακόμα φορά στους αγώνες των εργαζομένων, να διατρανώσει τα δίκαια αιτήματα τους και να αποδείξει, ότι καμία προσπάθεια φίμωσης δεν πρόκειται να περάσει.

ΓΙΑ ΤΗΝ Ε.Ε. ΤΗΣ ΠΟΕΔΗΝ

Ο ΠΡΟΕΔΡΟΣ Ο ΓΕΝ.ΓΡΑΜΜΑΤΕΑΣ

ΜΙΧΑΛΗΣ ΓΙΑΝΝΑΚΟΣ ΧΡΗΣΤΟΣ ΠΑΠΑΝΑΣΤΑΣΗΣ